πλουτοδοτι βασιλεια θεων ερμουθι ανασσα παντοκρατειρα τυχη αγαθη μεγαλωνυμε ισι δηοι υψιστη ζωης ευρετρια πασης παντοιων εργων εμελησε σοι οφρ αναδοιης ανθρωποισι βιον τε και ευνομιην τε απασι και θεσμους κατεδειξας ιν ευδικιη τις υπαρχη και τεχνας ανεδωκας ιν ευσχημων βιος ειη και παντων τε φυσιν ευανθεα ευρεο καρπων. σου τε χαριν συνεστηχ ο πολος και γαια απασα και πνοιαι ανεμων και ηλιος ο γλυκυφεγγης. σηι δυναμει νειλου ποταμοι πληρουνται απαντες ωρηι οπωρινηι και λαβροτατον χειθ υδωρ γαιαν πασαν επι ιν ανεγλιπος καρπος υπαρχη. οσσοι δε ζωουσι βροτοι επ απειρονι γαιηι θρακες και ελληνες και οσσοι βαρβαροι εισι ουνομα σου το καλον πολυτιμητον παρα πασι φωναισι φραζους ιδιαις ιδιαι ενι πατρηι. ασταρτην αρτεμιν σε συροι κληζουσι ναναιαν και λυκιων εθνη λητουν καλεουσιν ανασσαν μητερα δη κληζουσι θεων και θρηικες ανδρες ελληνες δ ηρην μεγαλοθρονον ηδ αφροδιτην και εστιαν αγαθην και ρειαν και δημητρα αιγυπτιοι δε θιουιν οτι μουνη ει συ απασαι αι υπο των εθνων ονομαζομεναι θεαι αλλαι. δεσποτι ου ληξω μεγαλην δυναμιν σου αειδων σωτειρ αθανατη πολυωνυμε ισι μεγιστη εκ πολεμου ρυμενη τε πολεις παντας τε πολιτας αυτους και αλοχους και κτηματα και φιλα τεκνα. οσσοι δ εμ μοιραις θανατου συνεχονται εν ειρκτηι και οσοι αγρυπνιαις μεγαλαις οχλουντ οδυνηραις και οι εν αλλοτριηι χωρηι πλανοωμενοι ανδρες και οσοι εμ πελαγει μεγαλωι χειμωνι πλεουσι ανδρων ολλυμενων νηων κατα αγνυμεναων σωζονθ ουτοι απαντες επευξαμενοι σε παρειναι. κλυθι εμων ευχων μεγαλοσθενες ουνομ εχουσα ευειλατος εμοι τε γεινου λυπης μ αναπαυσον απασης. ισιδωρος εγραψε. χαιρε τυχη αγαθη μεγαλωνυμε ισι μεγιστη ερμουθι επι σοι πασα γεγηθε πολις ζωης και καρπων ευρετρια οισι τε παντες τερπονται τε βροτοι σων χαριτων ενεκα. οσσοι σοι ευχονται επ εμποριην τε παρειναι πλουτους ευσεβεες εις τον απαντα χρονον και οσοι εν νουσοις θανατωδεσι μοιρη εχονται σοι ευξαμενοι ταχεως ης ζωης ετυχον. ως ετυμως ο αγαθος δαιμων σοκονωπις κραταιος συνναος ναιει πλουτοδοτης αγαθος κτιστης και γαιης τε και ουρανου αστεροεντος και ποταμων παντων κωκυτατων τε ροων και αγχοης ο σος υιος ος ουρανου αιθερα ναιε[ι] ηλιος αντελλων εσθ ος εδειξε το φως. οσσοι δη εθελουσι γονην παιδων τε ποιησαι ευξαμενοι υμιν ευτεκνιης ετυχον. νειλον χρυσορροαν πειθους αναγεις κατα [ωρας] αιγυπτου επι γην ανδρασιν ευτερπιην. ευανθει τοτε καρπος απας και πασι μεριζ[ει] οισι θελεις ζωην παντοδαπων αγαθων. σων δωρων μνησθεντες οσοις πλουτον τ ανεδωκας και χαριτας μεγαλας σας τε εχειν δι ολου τουτων σοι μοιραν δεκατην απενειμαν απαντες χαιροντες κατ ετος σηι τε πανηγυριηι ειτα εδωρησω περιτελλομενου ενιαυτου αυτοις μηνι παχων πασιν ες ευφροσυνην. τερφθεντες δ εις οικον τε πανηγυρισαντες εβησαν ευφημως πληρεις της παρα σου τε τρυφης. σων δωρων καμοι μεταδος ερμουθι ανασσα σωι ικετηι ολβον και αμα ευτεκνιην. ισιδωρος εγραψε. ευχων ηδ υμνων τε θεοι κλυοντες εμειο ανταπεδωκαν εμοι ευθυμιαν χαριτα. υψιστων μεδεουσα θεων ερμουθι ανασσα ισι αγνη αγια μεγαλη μεγαλωνυμε δηοι σεμνοτατη δωτειρ αγαθων μεροπεσσι απασι ευσεβεσιν μεγαλας χαριτας και πλουτον εδωκας και ζωην γλυκερην τε εχειν και τερψιν αριστην ολβον ευτυχιην και σωφροσυνην τε αλυπον. οσσοι δε ζωουσι μακαρτατοι ανδρες αριστοι σκαπτροφοροι βασιλεις τε και οσσοι κοιρανοι εισι ουτοι σοι επεχοντες ανασσους αχρι τε γηρω[ς] λαμπρον και λιπαρον καταλειποντες πολυν ο[λβον] υιασι θ υιωνοισι και ανδρασι τοισι μεταυ[τις]. ον δε κε φιλτατον εσκε ανακτων η βασιλε[ια] ουτος και ασιας τε και ευρωπης τε αν[α]σσει ειρηνην τε αγων καρποι βριθουσιν επ αυτωι παντοιων αγαθων καρπον τε φεροντες αρ[ισ]τ[ον]. οππου δη πολεμοι τε ανδροκτασιαι τε μαλιστ[α] μυριαδων οχλων τε το σον σθενος η δυνα[μις σου] πληθος απημαυρως ολιγοισι δε θαρσος ε[δωκε]. κλυθι εμου αγαθη τε τυχη ικετου σου ανασσ[α] η που ες λιβυην η ες νοτον αμφιβεβηκα[ς] η βορεου περατα ναιεις ηδυπνοου αιει η ευρου πνωιας οθι αντολαι ηελιοιο η και ολυμπον ικανες οπου ουρανιων[ες εν]ε[ισιν] η και εν ουρανωι υψι μετ αθανατοισι δικαζεις η και ηελιου ωκυδρομου αρματα βασα κοσμον απαν διαγουσα κατοπτευουσα απαντα εργ ανδρων ασεβων τε και ευσεβεων καθορωσα ει δε και ωδε παρει ιδιαν αρετην εφορωσα τερπομενη θυμασιν λοιβαισι τε ηδε θυηλαι[ς] ανδρων ναιοντων σουχου νομον αρσινοειτων παμφυλων εθνων οσσοι κατ ετος τε παρεισι εικαδι μηνι παχων και θωυθ δεκατην σοι αγον[τ]ε[ς] και αγχοηι σοκονωπι θεοις αγιοισιν εορτην. πυθομενη ευχων μελανηφορε ισι ελημων και υμεις μεγαλοι τε θεοι συνναοι αμ αυτηι πεμψατ εμοι παιαν αχε[ω]ν ιητορα παντω[ν]. ισιδωρος εγραψε. τις τοδε αγνον εδειμ ιερον ερμουθι μεγιστηι ποις θεος εμνησθη πανιερου μακαρων ως αιπυν και αδυτον εσημηωσατ ολυμπον δηοι υψιστηι ισιδι θεσμοφορωι και αγχοηι υιωι και δαιμονι αγαθωι σοκονωπ[ι] αθανατοις ορμον ευρε δικαιοτατον. αιγυπτου τινα φασι γενεσθαι θειον ανακτα ος πασης χωρας κυριος εξεφανη πλουσιον ευσεβεα δυναμει πασηι τε μεγιστη[ι] ος κλεος και αρετην εσχεν ισουρανιον. τουτωι γαρ και γαια υπηκοος ην τε θαλασ[σ]α και ποταμων παντων ναματα καλλιρροων και πνοιαι ανεμων και ηλιος ος γλυκυ φεγγος αντελλων φαινει πασιν αριπρεπεως. και πτηνων τε γενη ομοθυμαδον εκλυεν αυτο[υ] και ταδ επιστελλων παντα επηκοα ην. δηλον τουτ εστιν οτι ορνεα εκλυεν αυτου ως οι των ιερων γραμμ αναλεξαμενοι φασκουσιν ποτε τουτον επιστειλαντα κορωνην συν τε επιστολιωι ηλθε φερουσα φασιν ου γαρ εην βροτος ανηρ ουδ εκ βροτου ηεν ανα[κτος] αλλα θεου μεγαλου εκγονος αεναου σουχου παγκρατορος μεγαλου μεγαλου τε μεγιστου δαιμονος του αγαθου υιος αναξ εφανη. μητροπατωρ τουτου δ εστιν ζωης ο μερ[ιστης] αμμων ος και ζευς ελλαδος ηδ ασιας. τουνεκα και τωι παντα επηκοα οσς επι γαιηι ερπετα και πτηνων ουρανιων τε γενη. ουνομα δ ην ποταπον τουτωι και τις τοδ εθηκε κοιρανος η βασιλευς ηε τις αθανατων ο θρεψας σεσοωσις ος ουρανου εσπερ αφεικται ουνομ εθηκε καλον ηλιου ευφεγγεος. ερμηνευσαμενοι δ αιγυπτιοι ουνομα τουτου πορραμανρην κληζουσι τον μεγαν αθανατον. θαυμα δε και παραδοξον εγων εσακο[υ]σα παρ αλλων ως επλει εν ορει αξοσι και ιστιωι. ασφαλεως δε μαθων τε παρ ανδρων των ιστορουντων ταυτα και αυτος εγω παντ αναγραψαμενος ηρμηνηυς ελλησι θεου δυναμιν τε ανακτος ως βροτος ουδετερος εσχεν ισην δυναμιν. ισιδωρος εγραψε.
Eg. — Narmouthis (Medinet Mādi) — 1st c. BC? — SEG 8.548/51
 1st c. BC? 